
Us comuniquem el documents que heu de portar per formalitzar la matricula d’ESO i unes informacions importants respecte al proper curs 26/27 i serà:
del 22 al 30 de juny a la secretaria de l’Institut Can Mas.
1. Original i fotocòpia del llibre de vacunes o un certificat mèdic oficial o el carnet de salut de l’infant en el qual figurin les dosis de les vacunes rebudes amb les dates corresponents. Si el nen o la nena no ha estat vacunat o vacunada per indicació mèdica o per altres circumstàncies, cal presentar un certificat mèdic oficial justificatiu.
2. Original i fotocòpia del DNI/NIE/Passaport de l’alumne/a.
3. Original i fotocòpia del DNI/NIE/Passport del pare, mare/ o tutors legals.
4. Original i fotocòpia de la targeta sanitària.
5. Original i fotocòpia del llibre de família o partida de naixement.
6. 1 Foto tipus carnet de l’alumne/a.
7. En el cas de famílies separades heu d’aportar original i fotocòpia de la sentència o conveni de separació.
8. Formularis adjunts (autoritzacion drets imatge, desplaçament, carta de compromís educatiu, dades personals)
· QUOTA ÚNICA EN PAGAMENT FRACCIONAT
Us volem informar, que al llarg d’aquest curs, des del centre, amb la finalitat de reduir les despeses a les famílies, igual que es va fer el curs passat, s’ha treballat per reduir tant la quota de material, com les de sortides pedagògiques i llibres i llicències de les matèries.
Per arribar a aquests imports, s’han dedicat moltes hores de negociacions amb les editorials i també s’ha reduït la compra d’aquests, amb la substitució per materials propis, confeccionats pel professorat del centre, de les matèries on hem considerat que es poden substituir els seus llibres i/o llicències. 
Un cop arribat a tenir l’import total de quota, llibres i llicències i sortides, obtindrem l'import d’una quota única per cadascun dels nivells que engloba:
· la totalitat de llibres, llicències, 
· material fungible, 
· projectes, sortides*, tallers i/o altres activitats pedagògiques exceptuant les lúdiques que no són obligatòries, tal com els viatges finals d’etapa de 4t d’ESO i 2n de Batxillerat, colònies (si es fan) i la sortida de final de curs que tindrà un pagament excepcional i completament voluntari.
Aquesta relació de llibres, llicències, materials i sortides* de cadascun dels nivells, apareixerà en un document publicat a la web del centre durant el mes de juliol.
*Pendent de confirmar si finalment es faran sortides el curs 2026-2027
La primera quota serà de 100 euros amb venciment 15 de juliol. Al juliol a través de la nostra web i a l’aplicatiu Acàcia, apareixerà també la quota o quotes restants, amb els seus venciments. Totes aquestes s’habilitaran a Acàcia properament i les podreu fer, tot de cop o cada quota dins del termini de venciment, quan vosaltres decidiu.

· MOTXILLA ESCOLAR
Les famílies que ja disposeu de motxilla escolar, el pagament es realitzarà des del centre, un cop rebem l’import del Departament d’Educació, per tant, no heu de fer el pagament, si no hi ha hagut canvi en la situació d’adjudicació de Motxilla per l’alumne/a.
· VAL ESCOLAR
El Departament d’Educació mantindrà el val escolar igual que el curs passat.
Novetat: Una de les novetats d’aquesta edició és el sistema de comunicació amb les famílies, que ja no es farà per correu postal, sinó per correu electrònic informat a RALC. L'activació dels vals es podrà fer amb l'accés a la plataforma digital de gestió d'aquesta campanya i mitjançant altres sistemes de suport que s'habilitaran a aquest efecte.​
Podreu decidir si el cediu al centre, per pagar la part de la segona quota (al web de Val Escolar, us explica com cedir el val a l’Institut) o bé, el podeu gastar vosaltres en material escolar als establiments adherits.
· FORMES DE PAGAMENT
Els pagaments els hauran de fer a través d’Acàcia preferentment, ja que en aquest cas ja queda el registre i no heu de fer res més. En cas que no us sigui possible, us detallem el número de compte per fer la transferència bancària o codi per fer ingrés per caixer, en aquest cas s’ha d’enviar el rebut de l’ingrés o la transferència feta al correu:
secretaria@inscanmas.cat (nova adreça de correu)
Si alguna família té algun dubte amb els imports o terminis de pagament, és necessari que es posi en contacte a través del correu electrònic indicat abans. És important que per aquests temes, es faci servir aquesta via de comunicació!
· Per Acàcia (no cal adjuntar rebut)
· Per Caixer automàtic (Banc de Sabadell) (Cal adjuntar el rebut a secretaria@inscanmas.cat): 
· CODI 132544 i després introduïu l’import corresponent i posar Nom i Cognoms de l’alumne/a

· Per transferència bancària (Cal adjuntar el rebut a secretaria@inscanmas.cat): 
· COMPTE: ES20 0081 1700 2100 0100 4807 i posar Nom i Cognoms de l’alumne/a
Aprofitem per informar-vos, que farem una reunió de benvinguda, el proper dia 13 de juliol, a les 17:00 hores, a la biblioteca de l’Institut Can Mas i us informarem de les novetats per al nou curs 2026/2027 i resoldre els vostres dubtes. Us recomanem que estigueu pendents de la web del centre, ja que si hagués qualsevol canvi en l’hora o lloc previst, ho publicarien a la web, la primera setmana de juliol. Per un tema d’espai, recomanem no venir acompanyats dels alumnes.

Volem recordar la importància de l’assistència a la reunió, donat que donarem les credencials d’Acàcia.

